DECIZIA COMISIEI
din 3 iulie 2009
de modificare a articolului 23 alineatul (4) din anexa I la Regulamentul (CE) nr. 71/2008 al Consiliului privind înființarea întreprinderii comune Clean Sky
[notificată cu numărul C(2009) 5134]
(2009/520/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 71/2008 al Consiliului din 20 decembrie 2007 privind înființarea întreprinderii comune Clean Sky (1), în special articolul 24 alineatul (2) din anexa I,
având în vedere proiectul de modificare aprobat de Consiliul de conducere al întreprinderii comune Clean Sky la 10 octombrie 2008,
întrucât:
(1)
Consiliul de conducere al întreprinderii comune Clean Sky a aprobat și înaintat un proiect de modificare care constă în înlocuirea articolului 23 alineatul (4) din anexa I la Regulamentul (CE) nr. 71/2008 cu un text diferit pentru a permite definirea, în cadrul acordului de grant, a drepturilor de acces atât pentru utilizarea în materie de cercetare, cât și pentru utilizarea comercială.
(2)
Această modificare, care nu vizează elementele esențiale ale statutelor Clean Sky, este justificată, deoarece, în conformitate cu articolul 15 din Regulamentul (CE) nr. 71/2008, politica întreprinderii comune Clean Sky în materie de proprietate intelectuală trebuie să se fondeze pe principiile enunțate în Regulamentul (CE) nr. 1906/2006 al Parlamentului European și al Consiliului (2), în cazul în care drepturile de acces în scopul utilizării vizează exploatarea comercială, și trebuie să promoveze nu numai crearea, ci și exploatarea cunoștințelor [a se vedea considerentul 29 și articolul 23 alineatul (2) din anexa I la Regulamentul (CE) nr. 71/2008],
ADOPTĂ PREZENTA DECIZIE:
Articolul 1
La articolul 23 din anexa I la Regulamentul (CE) nr. 71/2008, alineatul (4) se înlocuiește cu următorul text:
„4. Termenii și condițiile referitoare la drepturile de acces și la licențele entităților juridice care au încheiat un acord de grant cu întreprinderea comună Clean Sky se definesc în acordul de grant în ceea ce privește utilizarea cunoștințelor preexistente și a cunoștințelor generate în vederea realizării proiectelor, precum și a cunoștințelor preexistente și a cunoștințelor generate necesare pentru valorificarea cunoștințelor generate.”
Articolul 2
Prezenta decizie se adresează întreprinderii comune Clean Sky:
Întreprinderea comună Clean Sky
c/o Liam Breslin
Comisia Europeană - DG RTD
Director executiv interimar al întreprinderii comune Clean Sky
CDMA 04/166
1049 Bruxelles
BELGIA
Adoptată la Bruxelles, 3 iulie 2009.